Z A P I S N I K

## 5. redne seje UO, ki je bila v prostorih društva upokojencev Gorje, dne 11. 09. 2023, s pričetkom ob 19. uri.

PRISOTNI :

Člani UO: Zoran Kobal, Danica Mandeljc, Danica Cerkovnik, Mojca Ratek, Zdravko Zalokar

Referentke: Lojzka Taler, Anica Frčej, Marija Ulčar, Darinka Lipovec, Danica Ambrožič, Silva Jan

V vednost je bilo vabilo za 5. sejo UO poslano tudi predsedniku nadzornega odbora in predsedniku častnega razsodišča. Na podlagi vabila, se je seje udeležila Francka Korošec, kot članica nadzornega odbora.

Upravičeno odsotni: Zdenka Repe, Štefka Zalokar

Dnevni red:

1. Potrditev zapisnika 4. redne seje UO.

2. Organizacija dogodka »Kolesarjenje v Krmo in balinarski turnir v Rčic« ter priprave na ostale prireditve v organizaciji DU Gorje.

3. Razno.

S pozdravom navzočih, je predsednik društva pričel 5. redno sejo UO. Po pregledu prisotnosti je bila sprejeta ugotovitev, da je Upravni odbor sklepčen in lahko prične z delom.

V sprejem in potrditev je bil predlagan Dnevni red.

**Sklep:** Predlagani Dnevni red je bil soglasno sprejet.

AD / 1

V nadaljevanju je predsednik predstavil realizacijo zapisnika 4. redne seje UO:

* vloge na objavljene razpise občine Gorje za sofinanciranje projektov so bile oddane v roku, vse so bile pozitivno rešene. Za izveden društveni piknik na Homu, nam je občina glede na poslan zahtevek z dokazili stroškov, odobrena sredstva že nakazala na TRR DU Gorje.
* v sklopu čistilne akcije (zaradi stalnega deževja ni bila izvedljiva) smo sprejeli sklep, da upokojenci skupaj z ZZB NOB Gorje tudi v prihodnje sodelujemo pri oskrbi pokopališča padlim borcem v Gorjah in na Revovci.
* podpredsednica društva Danica Mandeljc se je strinjala, da tudi v bodoče v društvu nadaljuje z organizacijo izletov. Že 13. avgusta nam je tako pripravila ogled komedije s petjem – Kadar se ženski jezik ne suče, v letnem gledališču Studenec.
* kolesarski izlet v Radovno z navadnimi kolesi ni bil organiziran – mogoče nam uspe v prihodnjem letu.

**Sklep:** Soglasno sprejeta potrditev zapisnika 4. redne seje UO.

AD / 2

Dogodek **»Kolesarjenje v Krmo in balinarski turnir v Rčic«** organizira, kot doslej, DUGorje in sicer 15. 09. 2023.

Zbor kolesarjev bo ob 9. uri pri Maxi baru, zbor balinarjev pa ob 8-ih v Rčici na balinišču. Dogodek in sočasno vabilo nanj, bosta objavljena na spletni strani občine Gorje. V primeru slabega vremena se dogodek prestavi na naslednji teden in sicer na petek 23. 09. 2023.

Na srečanje obeh sekcij bomo povabili tudi župana Gorij. Vabilo realizira predsednik.

Kot organizator dogodka bomo poskrbeli za hrano, pijačo in seveda za dobro počutje tako za tekmovalce v balinanju, kot za kolesarje ob njihovi vrnitvi s Krme. Nabava se izvede en dan pred dogodkom in se jo dostavi na balinišče.

Pokale z napisi za zmagovalne ekipe bo naročil in dostavil na balinišče predsednik društva, nekaj članov pa bo potrebnih tudi na samem dogodku zaradi pogostitve.

**Sklep:** Soglasno je bila sprejeta organizacija in datum dogodka na balinišču v Rčici. Ekipa za postrežbo in izvedbo dogodka se zbere ob 8. uri na balinišču in pripravi vse potrebno za dogodek.

Predsednik je predstavil potek in organizacijo dogodka, ki ga pripravlja Pokrajinska zveza društev upokojencev Gorenjske v soorganizaciji z DU Kamnik **»Srečanje upokojencev Gorenjske 2023«** v termah Snovik, v sredo 20. septembra 2023 s pričetkom ob 10. uri.

Bone za prehrano v vrednosti 15 EUR in različne menije naroči vsako društvo posebej, glede na število udeležencev, pijača pa bo v prosti prodaji.

**Sklep:** Upokojence društva o srečanju, ceni in odhodu avtobusa obvestijo poverjenice, ter sočasno zbirajo prijave. Glede na zadostno število prijavljenih, se bo organiziral brezplačen avtobusni prevoz – stroške prevoza krije DU Gorje. Glede na pričetek srečanja je odhod iz Krnice ob 8.uri, povratek pa ob 14.uri.

PZDU Gorenjske nam je posredovala razpis za **srečanje kolesarjev Gorenjske**, ki bo 27.09.2023 s startom v Mojstrani(v maju je srečanje odpadlo zaradi vremenskih neprilik). Kolesarji društva so se odločili, da se srečanja ne udeležijo.

Naslednji dogodek, katerega organizator je društvo upokojencev v sodelovanju z Gobarskim društvom Gorje je **tradicionalni oktobrski pohod na Kranjsko dolino.** Dogovorjen termin je 07.10. 2023. Pohodniki se zberejo ob 8.30 v Jeli. V primeru slabega vremena, se prestavi na naslednji teden. Pohoda se udeležijo tako člani društva upokojencev kot ostali prebivalci Gorij. Zaključi se s prijetnim druženjem udeležencev ob gobarskem golažu, katerega pripravijo člani Gobarskega društva Gorje in postreženo pijačo društva upokojencev.

**Sklep:** Z gobarskim društvom se dogovori, da vse podrobnosti, DU Gorje izvede vso drugo organizacijo.

V mesecu novembru se v prostorih Gorjanskega doma v Gorjah odvija tradicionalno **srečanje starejših** **krajank in krajanov nad 80 let**. Po kulturnem programu se ob pogostitvi krajani družijo in obujajo spomine.

Zaradi nižjih stroškov in lažje organizacije, je predsednik podal mnenje, da bi srečanje pripravili skupno s KO RK Gorje.

**Sklep:** Predsednik se dogovori za skupni sestanek glede srečanja starejših s predsednico KO RK Gorje.

AD / 3

Podpredsednica društva Danica Mandeljc nam je še enkrat na kratko predstavila izlet v Bosno, ki ga organizira 23.10.2023 in o možnosti izvedbe dvodnevnega izleta v sklopu martinovanja v novembru.

Predsednik društva opozoril, da je za objavo v Gorjancu poleg fotografij z izletov, kolesarjenja, pohodov potrebno podati tudi izjavo, da se le te lahko objavijo.

Predsednik je predlagal, da se namestnici poverjenic, za Mevkuž in Višelnico – Jelka Kozelj in za Zgornje Gorje – Fani Larisi, ki se že dalj časa zaradi zdravstvenih razlogov ne udeležujeta sej UO, da se ju več ne vabi na seje.

**Sklep:** Predlog je bil soglasno sprejet.

Seja je bila zaključena ob 19:55 uri.

Zapisnikar Predsednik društva

Mojca Ratek Zoran Kobal